10 ಲಕ್ಷ ಕೊಟ್ಟು ಲಸಿಕೆ ಹಾಕಿಸಿ – ಆರೋಗ್ಯ ಸಿಬ್ಬಂದಿಗೆ ಮಹಿಳೆ ಅವಾಜ್

-ಕೋವಿಡ್ ಲಸಿಕೆ ಪಡೆಯಲು ಕೂಲಿಕಾರ್ಮಿಕರ ಹಿಂದೇಟು

ಯಾದಗಿರಿ: ಲಸಿಕೆ ಪಡೆದಾಗ ಎನಾದರೂ ಆದರೆ ನಾವೇ ಜವಾಬ್ದಾರಿ ಎಂದು ಬರೆದುಕೊಡಿ, ಅವಳಿಗೆ ಎನಾದರೂ ಆದರೆ ಅವಳ ಮಕ್ಕಳನ್ನು ಯಾರೂ ನೋಡಿಕೊಳ್ಳುತ್ತಾರೆ? ಯಾರನ್ನು ಕರೆಸುತ್ತಿರಿ ಕರಿಸಿ ನಾನು ನೋಡುತ್ತೇನೆ. ನೀವು ನೋಡ್ಕೋತಿರಿ ಅಂತ ಹತ್ತು ಲಕ್ಷ ಕೊಟ್ಟು ಅವಳಿಗೆ ಸೂಜಿ ಹಾಕಿ ಎಂದು ನರೆಗಾ ಕೂಲಿ ಕಾರ್ಮಿಕರಿಗೆ ಲಸಿಕೆ ನೀಡಲು ಮುಂದಾದಾಗ ಆರೋಗ್ಯ ಸಿಬ್ಬಂದಿಗೆ ಮಹಿಳೆ ಅವಾಜ್ ಹಾಕಿದ್ದಾರೆ.

ಯಾದಗಿರಿ ಜಿಲ್ಲೆಯಲ್ಲಿ ಶೇ 50ರಷ್ಟು ಕೂಡ ಲಸಿಕೆ ಹಾಕಿಲ್ಲ. ಇದರಿಂದಾಗಿ ಕೊರೊನಾ ಮೂರನೇ ಡೆಂಜರ್ ಝೋನ್ ನಲ್ಲಿ ಯಾದಗಿರಿ ಇದೆ. ಹೀಗಾಗಿ ಲಸಿಕೆ ಟಾರ್ಗೆಟ್ ತಲುಪಲು ಜಿಲ್ಲಾಡಳಿತ ಫುಲ್ ಟೆನ್ಷನ್ ಆಗಿದೆ. ಶತಾಯಗತಾಯ ಲಸಿಕೆ ನೀಡಲು ಹಳ್ಳಿಗಳತ್ತ ಅಧಿಕಾರಿಗಳ ತಂಡಗಳು ಪಯಣ ಬೆಳೆಸಿವೆ. ಇದನ್ನೂ ಓದಿ:ಪೆಗಾಸಸ್ ಬಳಸಿ ಯಾರ ಮೇಲೂ ಗೂಢಾಚಾರಿಕೆ ಮಾಡಿಲ್ಲ- ಸುಪ್ರೀಂಗೆ ಅಫಿಡವಿಟ್ ಸಲ್ಲಿಕೆ

ಆದರೆ ಅಧಿಕಾರಿಗಳು ವ್ಯಾಕ್ಸಿನ್ ಕೊಡಲು ಹೋದರೆ ಜನ ಮಾತ್ರ ಓಡಿ ಹೋಗುತ್ತಿದ್ದಾರೆ. ನೇರಗಾದಲ್ಲಿ ಕೂಲಿ ಕೆಲಸ ಮಾಡುತ್ತಿರುವವರಿಗೆ ಲಸಿಕೆ ಹಾಕಲು ಹೋದಾಗ ಅಲ್ಲಿನ ಕಾರ್ಮಿಕರು, ಅಧಿಕಾರಿಗಳ ವಿರುದ್ಧ ತಿರುಗಿಬಿದ್ದಿದ್ದಾರೆ. ಯಾದಗಿರಿ ಜಿಲ್ಲೆ ಬಳಿ ಚಕ್ರ ಗ್ರಾಮದಲ್ಲಿ ಈ ಘಟನೆ ನಡೆದಿದೆ. ಜನರ ಈ ಮೂಢನಂಬಿಕೆಗೆ ಅಧಿಕಾರಿಗಳು ವ್ಯಾಕ್ಸಿನ್ ಟಾರ್ಗೆಟ್ ರೀಚ್ ಮಾಡಲು ಹರಸಹಾಸ ಪರದಾಡುತ್ತಿದ್ದಾರೆ. ಜನರ ವರ್ತನೆಯ ಬಗ್ಗೆ ಆರೋಗ್ಯ ಅಧಿಕಾರಿಗಳು ಡಿಸಿ ರಾಗಾಪ್ರಿಯಾ ಮುಂದೆ ಕಣ್ಣೀರು ಹಾಕುತ್ತಿದ್ದಾರೆ. ಇದನ್ನೂ ಓದಿ:ಮಂತ್ರಿ ಸ್ಥಾನಕ್ಕೆ, ಬಿಜೆಪಿ ರಾಜ್ಯಾಧ್ಯಕ್ಷ ಸ್ಥಾನಕ್ಕೆ ಪ್ರಯತ್ನ ಪಡುತ್ತಿಲ್ಲ: ವಿಜಯೇಂದ್ರ